label_title: Brusilovoffensiven
label_desc: Brusilovoffensiven var en offensiv satt i gang av det russiske keiserdømmet mot sentralmaktene på Østfronten under første verdenskrig. Den dateres til 4. juni – 20. september 1916, og er også kjent som juniavansementet. Denne er regnet som den største, men også den siste russiske militære seieren under første verdenskrig og et av de blodigste slagene i historien. Professor Graydon A. Tunstall ved "University of South Florida" har kalt Brusilovoffensiven i 1916 den verste krisen for Østerrike-Ungarn under første verdenskrig og trippelententen største seier. Det fant sted i det som i dag er Ukraina, i nærheten av byene Lemberg, Kovel, og Lutsk, og offensiven brakte de russiske styrkene helt fram til foten av Karpatene. Offensiven ble oppkalt etter den russiske kommandanten med ansvaret for den sørvestlige fronten, Aleksej Brusilov.